SVOJJDLQK departamentining Uchtepa tuman bo‘limi xodimlari tomonidan o‘tkazilgan tezkor tadbirda fuqaro Ravil Isanov (ism-familiyalar o‘zgartirilgan) 2016 yil 12 yanvar kuni “O‘rikzor savdo kompleksi” atrofida fuqaro Ulug‘bek Rustamovga chet elda ishlab chiqarilgan, sifatini tasdiqlovchi hujjatlari bo‘lmagan va yaroqlilik muddati o‘tgan, jami 63 ming 840 dona Corny Big, Corny milch, Corny choco, Corny gold nomli 131 mln 40 ming so‘mlik qandolat mahsulotlarini sotayotgan vaqtida ashyoviy dalillar bilan ushlandi. Bu haqda “Huquq” nashri yozmoqda. Mazkur holat yuzasidan R.Isanovga nisbatan jinoyat ishi qo‘zg‘atilib, sud tomonidan qonuniy jazolandi.